AIŠKINAMASIS RAŠTAS

Dėl žemės mokesčio sumažinimo

1. **Parengto tarybos sprendimo projekto tikslai ir uždaviniai**

Šiais metais rugpjūčio – rugsėjo mėnesiais iškritę gausūs krituliai pakenkė ūkininkų pasėliams, dalis pasėlių žuvo. Dėl to 2017-09-29 buvo paskelbtas ekstremalus įvykis Molėtų rajone, o 2017-10-03 - ekstremali situacija. 2017 m. spalio 4 dieną buvo paskelbta ekstremali situacija visoje Lietuvoje. Žemės ūkio ministerija ir LR Vyriausybė, 2017 m. nesant finansavimo šaltinių dar nepriėmė sprendimo dėl dalies padarytų nuostolių kompensavimo žemdirbiams. Šiuo metu tikslinami sunaikintų pasėlių plotai.

2017 m. žemės ūkio pasėlius seniūnijose deklaravo 3055 pareiškėjai ir jų deklaruotas plotas - 36458,65 ha. Per el. valdžios vartus deklaravo 108 pareiškėjai , kurių deklaruotas plotas-3116,69 ha. Iš šio deklaruoto ploto ne mažiau 30 proc. žemės yra nuomojama iš kitų asmenų (11872,5 ha).

Lietuvos Respublikos žemės mokesčio įstatymas numato, kad Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

Parengtas Savivaldybės tarybos sprendimo projektas, kuriuo siūloma žemės mokestį 2017 mokestiniams metams sumažinti 50 procentų.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymas

 Lietuvos Respublikos žemės mokesčio įstatymas

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamos pasekmės- priėmus sprendimą į Savivaldybės biudžetą nebus surinkta apie 51,7 tūkst. Eur pajamų.

 Teigiamos pasekmės – žemės ūkio subjektams sumažėtų žemės mokesčio kaštai.

 **4. Priemonės sprendimui įgyvendinti**

 Priimti teigiamą sprendimą ir pateikti duomenis Valstybinei mokesčių inspekcijai.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

 **6.Vykdytojai, įvykdymo terminai**

Savivaldybės administracijos Statybos ir žemės ūkio skyrius, iki 2017 m. lapkričio 1 dienos.